இந்த க்ரேடா வாகனங்களில் இன்னொரு சிறப்பான அமைப்பு ஸ்டீரிங் அமைப்பு என்று சொல்லலாம். அனைத்து ஹயுண்டாய் கார்களில் இருப்பதை விட இந்த வாகனத்தில் தான் ஸ்டீரிங் சிஸ்டம் மிகச் சிறப்பாக உள்ளது என்று சொல்லலாம். போக்குவரத்து நிறைந்த நகர்புற சாலைகளில் இந்த ஸ்டீரிங் லைட்டாகவும் அதிகமாக முயற்சி இன்றி இயக்கும் வகையிலும் உள்ளது. இது ஓட்டுனருக்கு ஒரு வரம் என்றே சொல்ல வேண்டும். அதே சமயம் நெடுஞ்சாலையில் அதிக வேகமான பயணத்தின் போது இந்த ஸ்டீரிங் நல்ல அழுத்தத்துடன் சற்று கூடுதல் எடையுடன் இருப்பதாக உணர வைக்கிறது. இது அதிகமான வேகத்தில் செல்லும் போது ஓட்டுனரின் தன்னபிக்கையை பெருமளவு உயர்த்தும் என்பது குறிப்பிடத்தக்கது.